Diari Oficial de la Generalitat Valenciana


Sumari del DOGV 3325, del 08-09-1998 (1998/7539)

ACORD d'1 de setembre de 1998, del Govern Valencià, pel qual s'aprova el Pla d'Ocupació relatiu al personal que depén d'unitats de carreteres.
----------------------------------------------------------------------------------------------------------------------------------------------

### Dades del document

Número de DOGV
:   3325

Data del DOGV
:   08-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7539


Data del document
:   01-09-1998

Organisme emissor
:   Conselleria de Presidència

Tipus de document
:   Acord

ACORD d'1 de setembre de 1998, del Govern Valencià, pel qual s'aprova el Pla d'Ocupació relatiu al personal que depén d'unitats de carreteres. [1998/7539]
  
El Govern Valencià, en la reunió del día 1 de setembre de 1998, adoptà l'acord següent:
  
Les creixents necessitats socials han fet que la Conselleria d'Obres Públiques, Urbanisme i Transports busque un sistema més àgil i flexible per al manteniment i conservació de la xarxa de carreteres de titularitat autonòmica, substituint la gestió directa per la contractació amb empreses especialitzades. Aquest fet ha produït una gradual pèrdua de funcions de les unitats de carreteres que realitzaven fins ara aquesta gestió, amb la conseqüent aparició d'excedents de personal en aquestes.
  
El personal que ocupa els llocs excedents, no obstant això, està capacitat per a realitzar altres funcions en la mateixa Conselleria d'Obres Públiques, Urbanisme i Transports o en altres sectors de la Generalitat Valenciana. En particular, per la seua formació i experiència, són perfectament adequats per a desenvolupar tasques relacionades amb la protecció del medi natural (Conselleria de Medi Ambient) o amb el Servei d'Emergències que depén de la Direcció General d'Interior (Conselleria de Presidència).
  
Davant aquesta situació, és necessària la utilització de la figura del Pla d'Ocupació com instrument legal per a procedir a suprimir els llocs que han deixat de tenir sentit i reassignar el personal que els ocupa a llocs útils a les actuals necessitats organitzatives. Tot això dins d'una política de personal que tendeix a augmentar les capacitats de treball i les oportunitats professionals dels empleats públics, així com a assegurar-los un treball efectiu i adequat.
  
La tramitació del projecte del Pla d'Ocupació l'ha realitzat la Direcció General de Funció Pública, a proposta de les conselleries d'Obres Públiques, Urbanisme i Transports, de Medi Ambient i de Presidència. Abans de la tramitació, la Conselleria d'Obres Públiques, Urbanisme i Transports dugué a terme consultes amb el personal afectat així com amb els òrgans de representació del personal de l'esmentada conselleria. El projecte ha sigut negociat amb les organitzacions sindicals més representatives d'acord amb el que preveu la disposició addicional 7a. del Text Refós de la Llei de la Funció Pública Valenciana i l'article 12.B del II Conveni Col·lectiu del Personal Laboral al servei de l'Administració Autonòmica. Així mateix, la Conselleria d'Economia, Hisenda i Administració Pública ha emés un informe favorable, segons el que estableix la disposició addicional 3a. del Text Refós de la Llei de la Funció Pública Valenciana.
  
Llocs excedents:
  
Els llocs de treball que excedeixen de les actuals necessitats estructurals corresponen a les categories professionals de peó (grup E), encarregat d'unitat operativa, conductor maquinària i càrrega, conductor personal i càrrega, vigilant obres públiques, auxiliar manteniment elèctric (grup D) i especialista mecànic (grup C), la qual cosa afecta a les unitats de carreteres de l'Alcúdia de Crespins, Quart de Poblet, Utiel, Alacant, Alcoi, Orihuela, Villena, Castelló de la Plana, Figueroles, Sant Mateu i Segorbe, així com als serveis territorials d'Alacant i Castelló.
  
Llocs als quals es destina el personal que ocupa els llocs excedents:
  
El personal fix que actualment ocupa els llocs de treball que se suprimeixen serà reassignat, d'acord amb els criteris que s'exposen en el punt següent, a llocs de treball, bé de nova creació o bé llocs vacants inclosos en les relacions de llocs de treball, adscrits a les conselleries d'Obres Públiques, Urbanisme i Transports, de Medi Ambient i de Presidència (Direcció General d'Interior), i que corresponen als col·lectius de subaltern, peó forestal, vigilant (grup E), vigilant obres públiques, conductor mecànic, conductor personal i càrrega, conductor maquinària i càrrega, encarregat de vigilància, encarregat unitat de treballs forestals, encarregat obres i manteniment, encarregat instal·lacions, emissorista (grup D), i especialista mecànic (grup D).
  
Criteris per a la reassignació d'efectius.:
  
1. El personal serà assignat a llocs del seu mateix grup de titulació.
  
2. La reassignació s'efectuarà en llocs la localitat del quals siga la mateixa o pròxima a la del lloc amortitzat del qual era titular cada empleat.
  
3. El personal serà assignat a llocs de similars retribucions a les del lloc que s'exercia. En tot cas, es mantindran les retribucions corresponents al nivell del lloc del qual era titular.
  
4. El lloc reassignat serà de similars característiques i funcions que el lloc que s'exercia. En cas de no existir lloc d'aquestes característiques, l'empleat serà assignat al lloc més acord amb la seua formació, aptituds i experiència.
  
Les mesures previstes en el Pla d'Ocupació no suposen augment de les despeses de personal, segons l'estudi econòmic que consta en l'expedient administratiu previ a aquest acord.
  
D'acord amb tot això i en virtut del que disposa l'article 21 i les disposicions Addicionals 3a. i següents del Text Refós de la Llei de la Funció Pública Valenciana, aprovat mitjançant el Decret Legislatiu de 24 d'octubre de 1995, del Govern Valencià, així com l'article 12.B del II Conveni Col·lectiu del Personal Laboral al servei de l'Administració Autonòmica, el Govern Valencià
  
ACORDA
  
Aprovar el Pla d'Ocupació relatiu a les Unitats de Carreteres, proposat per les conselleries d'Obres Públiques, Urbanisme i Transports, de Medi Ambient i de Presidència, que consisteix en la realització de les següents actuacions:
  
1. Amortitzacions i canvis d'adscripció de llocs de treball:
  
En el termini de dos mesos des de la publicació d'aquest Pla d'Ocupació en el Diari Oficial de la Generalitat Valenciana, la Direcció General de Funció Pública procedirà a realitzar les següents modificacions en la relació de llocs de treball de la Conselleria d'Obres Públiques, Urbanisme i Transports:
  
2.2. L'adscripció al lloc adjudicat tindrà caràcter definitiu.
  
2.3. El personal reassignat conservarà la relació jurídica que mantenia amb la Generalitat Valenciana.
  
2.4. Al personal laboral fix que siga reassignat a un lloc de treball classificat amb un nivell inferior al del lloc del qual era titular se li reconeixeran les retribucions corresponents al complement de destinació del lloc amortitzat, mentre ocupe el lloc al qual es adscrit ara.
  
2.5. En aquells casos en què, una vegada aplicada la garantia retributiva prevista en el punt anterior, les retribucions del lloc al qual haja sigut adscrit un empleat resultaren inferiors en còmput global anual, exclosos complements de caràcter perillós i/o toxicitat; a les del lloc del qual era titular amb anterioritat a la reassignació, se li reconeixerà un complement personal i transitori per la diferència, mentre ocupe el lloc al qual es adscrit ara. Aquest complement serà absorbible, total o parcialment en còmput anual, per qualsevol increment retributiu que afecte al lloc de treball o al grup al qual pertany.
  
3. Adaptació del personal a la naturalesa del llocs:
  
Per ordre de la Conselleria d'Economia, Hisenda i Administració Pública es desplegaran els processos necessaris per a adaptar la naturalesa del personal fix que haja sigut reassignat a llocs classificats amb naturalesa distinta a la seua.
  
4. Cursos de formació:
  
L'Administració de la Generalitat Valenciana avaluarà les necessitats de formació en relació amb el personal afectat pel Pla d'Ocupació, i, d'acord amb això, realitzarà els cursos de formació que es consideren necessaris.
  
5. La Direcció General de Pressupostos realitzarà les modificacions entre crèdits de distints programes que siguen necessaris per a l'execució de les mesures previstes en aquest Pla.
  
6. La Direcció General de Funció Pública durà a terme les actuacions previstes en els apartats 1 i 2 d'aquest Pla d'Ocupació, dins del termini de dos mesos des de la publicació d'aquest en el Diari Oficial de la Generalitat Valenciana.
  
Valencia, 1 de setembre de 1998
  
El conseller secretari del Govern Valencià,